Downloaded from YTS.MX
A NETFLIX DOKUMENTUMFILMJE
Official YIFY movies site: YTS.MX
Nehéz elképzelni, mi járhat egy macska fejében.
Dasha, gyere ide!
De a legújabb felfedezések végre segíthetnek megérteni
legtitokzatosabb négylábú barátainkat.
Sokak szerint a macskák nem sokat tudnak nyújtani nekünk.
Erre szeretnénk most rácáfolni.
Felejtsenek el mindent, amit tudni vélnek a macskákról!
A macskákat kevésbé kutatják, mint a kutyákat,
de jelenleg óriási robbanást figyelhetünk meg a macskakutatásban.
Kutatók új generációja kétségbe vonja az eddigi előítéleteket.
A viselkedésük aspektusait elemezzük, a személyiségüket, élettani jellemzőiket,
mindent, ami a macskát egyedivé teszi.
Intelligensek, kíváncsiak, és ügyesen lépnek interakcióba az emberel.
Van rá bizonyíték, hogy ez az idők során fejlődött ki bennük.
A következőkben lerántjuk a leplet a macskák titkairól,
feltárjuk bolondos szokásaik okait,
megfejtjük titkos nyelvüket.
Nem lesz könnyű. A macskák bonyolult szerzetek.
Dasha, gyere ide!
Nem egyszerű a természetük.
De ha eltökéltek vagyunk, bármit meg lehet nekik tanítani.
Bárki képes kiaknázni a macskákban rejlő lehetőségeket,
ha megtanulja titkaikat.
Macskák vesznek körül minket.
Mégis oly keveset tudunk róluk.
Hogy megtudjuk, mi teszi a macskákat macskává,
és hogyan tanultak meg az emberekkel együtt élni,
szakértőket kérdezünk.
IGAZGATÓ, „MACSKAFIZIOLÓGUS” MACSKA EGÉSZSÉGTANI KÖZPONT, CORNELL
Az emberek hajlamosak alábecsülni a macskák társas készségeit.
Fogadjuk el, egyszerűen szórakoztatóak,
és gyakran igen viccesek.
Érdekes módon jó néhány elbűvölő tulajdonságukat
gyilkos elődeiktől örökölték.
Ha meg kéne alkotnunk a tökéletes…
szárazföldi ragadozót,
ami a fizikai jellemzőket, a viselkedést, érzékelőképességet illeti,
nehéz a macskánál jobbat elképzelni.
A házi macska tudományos neve Felis catus.
A Felis catus egyedi, háziasított faj,
ami az afrikai vadmacskából fejlődött ki.
Az összes macska, kicsi és nagy, a macskafélék családjába tartozik.
Úgy három és fél millió évvel ezelőtt
a kisebb testű macskákból álló Felis neme
kivált az oroszlánokat, tigriseket is magába foglaló Panthera neméből.
Ma 400 millió Felis catus él szerte a világon.
Számukat tekintve a tíz legsikeresebb emlős faj egyike,
ami valaha élt a bolygón.
Tízezer év alatt relatíve kis mértékben változott a DNS-ük.
Genetikájukat tekintve olyan, mintha vadállatot tartanánk a házban.
A macskák vadállatok, elképesztő fizikai eszköztárral megáldva.
Fizikumuk figyelemreméltó gerincoszlopukra épül.
Több csigolyájuk van, mint a legtöbb emlősnek.
A csigolyáik között elhelyezkedő porckorongok igen nyúlékonyak,
ezért gerincük hihetetlenül ruganyos.
Ruganyos felépítésüknek hála
a macskafélék a szárazföld leggyorsabb élőlényei.
Ha megnézzük, hogyan fut egy gepárd,
a gerinc megfeszülésével potenciális energia raktározódik el,
mely mozgási energiává alakul, ahogy a nagymacska vágtat előre.
Házi kedvenceink alapvetően apró, ruganyos gepárdok,
melyek képesek 48 km/h-ás sebességgel is futni,
vagy akár elképesztő jógapózokba csavarodni.
Emellett rendkívül hatékony izomzattal rendelkeznek.
Azon kevés emlősök közé tartoznak, akik ugrás közben
izomzatuk 100%-át tudják használni.
Kilövéshez felkészülni.
Három, kettő, egy, kilövés!
Sikeres kilövés!
Hosszuknál öt-hatszor magasabbra is képesek felugrani.
Ez olyan, mintha egy ember átugrana egy zsiráfot.
Közben a farkukat használják ellensúlyázásra gyors irányváltáskor.
Bármelyik tornász megmondhatja, hogy ami felmegy, az egyszer le is esik,
amellyel el is jutottunk az ősi mondásig.
Azt mondják, a macskák mindig a talpukra esnek.
Valóban elképesztő, milyen gyors az orientációs képességük.
Ehhez először is azt kell felismerniük, hol helyezkedik el a testük a térben,
melyhez az úgynevezett korrekciós reflexüket használják.
Ez a reflex az egyensúlyi rendszerének köszönhető.
A belső fülben található érzékeny szőrszálak
érzékelik a test helyzetét, mozgását, és gyorsulását,
és ezt az információt egyenesen az agyba továbbítják.
Szóval a macska mindig tudja, merre van felfele.
Minden emlős rendelkezik ezzel a reflexszel, az ember is.
Néha mégis összezavarodunk.
Ezt hívjuk angolul „twisties”-nek.
Simone Bilesnál hallhattunk róla.
Úgy érezte, mintha elvesztette volna
a térbeli tájékozódási képességét a levegőben,
ami létező jelenség.
Ellenben olyasmi, amit elég nehéz irányítani.
A macskák reflexei kétszer gyorsabbak, mint a mieink…
és gyorsabbak minden háziállaténál.
Ha leejtünk egy kutyát
ugyanabból a pozícióból,
sokszor nem lesznek képesek a talpukra érkezni.
Testükhöz mérten a macskák a leggyorsabb,
legerősebb és legruganyosabb emlősök a bolygón.
de rendkívüli képességeiknek köszönhetik rejtélyes mivoltukat is.
Hogy választ kapjunk viselkedésük okára, macskapszichológust hívtunk segítségül.
Nyugi! Úgy, van, kicsim!
EGYETEMI TANÁR, MACSKAPSZICHOLÓGUS
A macskák nem sokat változtak az evolúciójuk során.
Tulajdonképpen félig vadmacskák,
félig házi macskák, aminek látni szeretjük őket.
Kristyn a macskák elméjének rejtélyeit kutatja.
Azt próbálja megfejteni, mire gondolnak a macskák.
Úgy vélem, a macskák társas készségeit a mai napig alábecsülik.
Különösen, hogy folyton a kutyákkal hasonlítják őket össze.
Az emberek többre tartják a kutyákat szociokognitív készségeiket tekintve.
Az általános vélekedés szerint a kutyák a legintuitívabb háziállatok.
Felismerik a nevüket és úgy nagyjából 160 szót.
Megértik az emberi arckifejezéseket, és talán problémamegoldásra is képesek.
Kristyn szerint azonban a macskáknak csak nem volt alkalmuk bizonyítani.
Légy kedves!
Inkább azt látjuk, hogy a macskákkal egyszerűen nem végeztek kutatásokat.
Így Kristyn elhatározta, hogy végre utánajár,
hogy teljesítenek a macskák ősi riválisaikhoz képest.
Most szépen felrakjuk őt ide.
Kezdjük az elején!
Hallgatnak a macskák a nevükre?
Azt fogjuk vizsgálni, Carl hallgat-e a nevére.
Idetesszük ezt a hangszórót,
és le fogjuk benne játszani a hangomat.
Kristyn négy egyszótagú szóval kezd.
„Boot!”
Carl reagál az első szóra.
Egy új hangforrás a környezetében.
„Sock!”
De hamar elveszíti az érdeklődését.
„Day”!
Krystin Carl nevéhez hasonló hangzású szóval folytatja.
„Girl!”
Még mindig semmi.
Ezután eljön az igazság pillanata.
Carl!
Ügyes!
Ezt a kísérletet több százszor ismételték meg különböző macskáknál.
Egyértelmű, hogy a legtöbb macska hallgat a saját nevére.
Hogy hajlandóak-e válaszreakciót is adni, az már más történet.
De erre még később visszatérünk.
Kristyn útja kutatásának köszönhetően a macskaforradalom epicentrumába vezetett.
JAPÁN
2017-ben a macskák megelőzték népszerűségben a kutyákat Japánban.
Ma több mint 6 millió háziállatként tartott macska,
és a világ legnagyobb macskatudósainak otthona.
MACSKAKUTATÓ
A kutyák kutatásával összehasonlítva a macskakutatás
nagyjából 15 évvel van lemaradva.
Kristyn és Saho összesen 37 tanulmányt jegyez.
Segítettek bebizonyítani, hogy a macskák felismerik a gazdijuk hangját és arcát,
nem beszélve a többi macskáról.
Bizonyították, hogy a cicák értik a mutatás fogalmát.
Rendelkeznek a tárgypermanencia képességével.
Ertik, ha egy tárgy eltűnik a szemük elől,
attól még nem szűnik meg létezni.
Összefoglalva: sokkal többet értenek, mint eddig hittük.
Most, hogy kutatás során is vizsgáljuk,
azt látjuk, hogy a macskák
nagyjából úgy viselkednek, úgy teljesítenek, mint a kutyák.
Arra kell rájönni, hogy hozzuk elő a bennük rejlő lehetőségeket.
Interjú Marynával és Svitlanával.
- Maryna vagyok. - Én pedig Svitlana.
Mi vagyunk a Savitsky Cats.
Szuper képzett macskákkal együtt alkotunk egy családot.
A macskák kiképzése egyfajta varázslat.
És nem valami könnyű.
A csodálatos Savitsky Cats macskái ukrán hírességek.
Milliókat szórakoztatnak szerte a világon.
Az America's Got Talent negyeddöntőjébe is bejutottak.
Nem is rossz egy sokak szerint taníthatatlan állattól.
A kutyák és a macskák tanítása között az a különbség,
hogy a kutya a gazdi kedvét keresi.
VÁLLALOK MUNKÁT ÉTELÉRT CSERÉBE
„Bármit megteszek érted, amit csak kérsz.”
A mácskák inkább azt mondják: „Vegyél rá!”
Savitskyék tudják a nyitját, hogy hozzák ki fellépőikből a maximumot.
Először is össze kell barátkoznunk a cicánkkal.
Fontos, hogy a macskánk teljes mértékben megbízzon bennünk,
és hogy ne tartson esetleges meglepetésektől.
Az elmúlt négy évben Dasha volt a legnagyobb sztárjuk.
Dasha!
Dasha igazi színésznő.
Amint meglát egy kamerát, mintha megállna számára az idő,
és azt mondaná: „Engem más nem is érdekel.”
Dasha mutatja be a társulat legnehezebb trükkjeit…
köztük a Mission Impossible-t…
vagy a toronyugrást.
Dasha a Savitsky-macskák egyértelmű vezére.
De három társa is vetélkedik, hogy a helyébe lépjen.
Bármelyikükből a jövő sztárja lehet.
A macskáink mintha a saját gyermekeink lennének.
el sem tudnánk képzelni az életünket nélkülük.
Úgy hozhatjuk ki egy macskából a legtöbbet,
ha kapcsolatot alakítunk ki vele.
Néhány állatorvos ennek a művészetnek szenteli az életét.
IGAZGATÓ
MACSKA-VISELKEDÉSKUTATÓ
Mielőtt valaki magához fogad egy macskát,
nem árt, ha tájékozódik.
Hogy lássa, mire számíthat, mielőtt hazaviszi a cicát.
Ez elég nagy döntés, elvégre egy új taggal bővül a család.
Igazán óriási dolog.
A kezdőknek nehezen indulhat a tanulási folyamat.
Ha azt akarjuk, hogy a cicánk megkedveljen,
az első, amit tehetünk, hogy lassan pislogunk rájuk.
A szemkontaktusnak fontos szerepe van a szemkontaktusnak.
Ha pislogás nélkül meredünk rájuk, az ijesztő lehet számukra.
Ha közeledni szeretnénk a cicánkhoz,
tűnjünk kicsinek, oldalazva közelítsünk, álljunk féloldalt!
Finoman pillantsunk feléjük és pislogjunk!
A macskák számára ez a mosoly,
amivel boldogságot, pozitív érzelmeket sugározhatunk.
És gyakran viszonozzák is.
Szóval egy lassú pislogással azt üzenik: „Nyugi, minden oké.
Barátságos vagyok veled, kedvellek.
Nem akarok fenyegetően viselkedni.”
Amikor a cicák ezt csinálják, én bóknak veszem.
„Ez a cica kedvel engem. Ez az!”
Ha a pislogás bevált, próbálhatunk közelebb férkőzni hozzájuk.
Amikor a macskák köszönnek egymásnak,
ha kedvelik egymást, összeérintik az orrukat.
Konkrétan ezt csinálják.
Ha ismerkedünk a cicánkkal, nyújtsuk nekik az ujjunkat,
és hagyjuk, hogy odanyomják a nózijukat!
Megszagolják, így megismerik az illatunkat, ezáltal minket.
Én erre úgy tekintek, mint egy kézfogásra.
Ha kedvelnek minket, gyakran odadörgölőznek majd az ujjunkhoz.
Csak nehogy fentről támadjuk le őket!
Vadon élő őseik egyes állatok prédáinak számítottak.
És mi az, ami felülről támad rájuk? Erős karommal megáldott állatok.
Nagy ragadozómadarak, baglyok, sasok, és a többi.
Szóval ha így közelítünk a kezünkkel,
azzal félelmet kelthetünk bennük.
Úgyhogy ereszkedjünk le, és csak lassan!
Odanyújtom az ujjam, hogy megszagolják.
És ha odadörgölőznek, akkor a pofikájukat vakargatom,
vagy az álluk alatt, a semleges területeket.
És ha tetszik nekik az áll- és a nyakvakargatás,
onnantól a tenyerünkből fognak enni.
A ijedősebb macska egy kicsit nehezebben áll kötélnek.
Sok macska igen ijedős,
ilyenkor pompont használunk.
Ez egy pici gombolyag egy pálca végére tűzve.
Így próbálunk kapcsolatba lépni a cicával.
Hagyjuk, hogy először azzal foglalkozzon, és megnézzük, hogyan reagál.
Ha egy macska jól érzi magát, a tudtunkra fogja adni.
A dörgölőzés egy fontos kapcsolatépítő társas viselkedés.
Azt láttuk, hogy a macskák 83%-a viszontlátáskor a gazdijához dörgölőzött.
Úgy látjuk, hogy a dörgölőzésnek
fontos stresszlevezető szerepe van a macskák számára is.
Ez a kedves gesztus azt jelentheti, hogy elfogadtak minket.
De vajon a macskák minden embert kedvelnek?
Vagy egyesekkel kivételeznek?
Ezt páros kötődés-tesztnek hívják, ahol azt vizsgáljuk,
mennyi időt tölt egy macska a gazdájával, illetve egy idegennel.
Ha Carl az esetek felénél többször Kristynt választja az idegennel szemben,
az azt jelzi, hogy van preferenciája.
Carl mindig engem választott.
Úgy tűnik, a gazdáját, vagyis engem jobban kedvel,
mint egy idegent.
Több ezerszer végrehajtották ezt, vagy más ehhez hasonló kísérleteket.
És nem fér hozzá kétség, a macskákat erős kötelék fűzi gazdájukhoz.
A macska-ember kötődés egyfajta meghosszabbítása lehet
a kiscicákat az anyjukhoz fűző köteléknek.
Tehát létezik a kötődés, és mi természetesen szeretjük őket.
De vajon kölcsönös az érzés?
Hamarosan kiderítjük.
Könnyebben megérthetjük a macskák lelkivilágát,
ha otthonos környezetet teremtünk számukra.
Őseikhez hasonlóan a macskák is szeretnek magasra mászni.
Kedvelik a magas helyeket. Szeretik tudni, mi történik.
És ha nem érzik jól magukat, magas helyeket választanak búvóhelynek.
Ez egyértelműen vadmacska őseik öröksége.
Ösztönösen viselkednek így. Nem kell őket mászni tanítani.
Szólni fognak, ha mászni akarnak, és ha nem kapnak tőlünk
erre alkalmas macskabútorokat,
ők kialakítják a saját kis kilátójukat.
A macskák a szűkös helyeket is kedvelik,
ami megmagyarázza a dobozok iránti vonzalmukat.
„Az elkerített helyeken biztonságban érezzük magunkat.¨
Szerintem ezért imádják a dobozokat, és mókás dolog,
amikor rejtekükből előugorva rárontanak a gazdájukra.
A macskák lesből támadó ragadozók,
vagyis rendszerint elrejtőznek, és úgy ejtik el zsákmányukat.
Szóval ha dobozokat adunk nekik,
ki tudják élni ragadozó mozgásigényüket.
A kartondobozok segítenek nekik a stressz levezetésében.
A macskák meglehetősen érdekes ökológiai szerepet töltenek be,
mert amikor vadásznak, hajlamosak elrejtőzni a fa odvában.
Kikerülik az akadályokat.
És amelyik ragadozó képes erre, az feltehetőleg sikeresebb lesz.
Ez egyértelműen előnyös a túlélés szempontjából.
A macskáknak megvan az eszközeik,
hogy olyan helyre is bepréselődjenek, ahová más állatok képtelenek.
A legjobb módszer ennek bemutatására, ha megnézzük,
milyen kis lyukon képesek a macskák átjutni.
Ehhez pedig csalétekül ételt, játékot vagy egyéb jutalmat használhatunk.
18 CENTIMÉTER
A nagy lyukak nem okoznak gondot.
De miután Bruce szűkíti a lyukat,
megmutatják bámulatos alkalmazkodó-képességüket.
15 CENTIMÉTER
A bajusz megy mindig előre.
A bajusz érdekes példája a macskák alkalmazkodásának.
Mint legtöbben tudják,
szőrszálhoz hasonlítanak, szerkezetileg is olyanok,
mind egy idegtömeghez kapcsolódik,
ami továbbítja az információt az agyba, hogy mit érintettek meg a szőrszálak.
Sokan tudják, vannak szőrszálak az állukon,
de ugyanúgy a szemöldöküknél is,
illetve nem igazán köztudott, hogy az első mancsuk belsején is.
Úgy fejlődtek ki,
hogy tapintás által szerzett információt szolgáltassanak a környezetükről.
Mire lehet jó a bajusz?
Elárulja a macskáknak, milyen apró lyukon tudnak átférni.
10 CENTIMÉTER
Ruganyos csontvázuk a többit már megoldja.
A kulcscsontjuk nem csontba van ágyazva, hanem az izomzatukba.
Elképesztően hajlékonyak. Mindenhol.
A kísérlet során láthatjuk: ahogy egyre tovább szűkítjük a lyukat,
meglepő módon ezek a nagy testű macskák
képesek átférni rajta.
A bajusz viszont nem nő tovább, ha a macska felszed pár plusz kilót.
Ezek a szőrszálak úgy fejlődtek ki,
hogy olyan hosszúak, mint amilyen széles a gazdájuk egészségesen.
És ezzel el is érkeztünk az elhízás problémájához,
ugyanis sok macska elhízott, ami komoly gondot jelent.
A bajszuk nem nő tovább,
hogy alkalmazkodjon a macskák túlsúlyos méretéhez.
Amerikában a macskák 59%-a túlsúlyos.
Úgyhogy a megfelelő étrend kialakítása igen fontos.
A macskák vadon élő rokonainak meg kell dolgozniuk az eledelükért.
Nekik nem okoz gondot karcsúságuk megőrzése.
A cicáknak nem kell megszakadniuk.
Feltenné gyorsan a mérlegre?
Nem csalunk!
Hogyha gyorsan lapátoljuk magunkba az ételt,
jó nagy adag leszalad a torkunkon,
mielőtt a gyomrunk jelezhetne: „Túl sok lesz!”
Ezt elkerülendő a macskáinknak adhatunk valami elfoglaltságot.
Egy macskajátékot,
interaktív etetőt, amivel elbabrálhatnak, és tudják, hogy étel van benne.
Dolgozz meg érte, pajti!
Függetlenül attól, mit eszik a gazdájuk, a macskáknak szükségük van húsra.
A macskák szigorúan húsevők.
Muszáj húst enniük, mert képtelenek előállítani
egyes aminosavakat, amik csak húsban találhatók meg.
Úgyhogy megkérek mindenkit, adjon húst a macskájának!
Fontos a teljes, kiegyensúlyozott étrend, de ne csináljunk belőlük vegetáriánust!
Cicánk jóllétének, egészségének biztosítása
hamar életformává válhat.
Egy japán orvos olyan sok időt tölt macskák körében,
hogy csak úgy hívják: a macskaguru.
IGAZGATÓ TOKIÓI MACSKAEGÉSZSÉGÜGYI KÖZPONT
„MACSKAGURU”
Akik nem szeretik a cicákat, gyakran mondják,
hogy nem tudják elképzelni, mi járhat a macskák fejében.
Dr. Yuki több tíz ezer órát töltött macskák tanulmányozásával.
Igyekszik megfejteni a nyelvükben megjelenő finom árnyalatokat.
Ha megnézzük a macskákat, a szemüket, a fülüket,
ahogy a farkukat csóválják,
meg fogjuk tudni mondani, hogy érzik magukat.
Amikor a macskák szeme nyitva van, fülük felfelé néz, jól érzik magukat.
Ha összeszűkül a szemük, és leengedik a fülüket,
kezdenek agresszívvá válni.
Ha a szemük nyitva, és a fülüket hátra csapják,
akkor arra készülnek, hogy megvédjék magukat.
És ha megvillantják a fogukat, az azt jelenti, készen állnak a támadásra.
A macskák arckifejezését ösztönösen is le lehet olvasni.
A farkuk már keményebb dió.
A farokmozdulatok sok mindent jelenthetnek.
Ha egy kutya csóválja a farkát,
azt az emberek a boldogság jelének tartják.
A mácskáknál más a helyzet.
Ha a macska csapkod a farkával, akkor ideges.
De ha egyenesen felállítja, az azt jelenti, boldog.
Ha hazaérek, és az egyik macska odajön hozzám,
miközben a farka felfelé áll, akkor tudom, hogy jól érzi magát.
Ezzel azt mondja: „Üdv itthon! Hol voltál? Hiányoltalak.”
Ha rezgetik a farkuk végét, valami felkeltette az érdeklődésüket.
Ha pedig behúzzák a farkukat a lábaik közé,
akkor félnek, és azt jelzik, megadják magukat.
Ha felborzolják a szőrüket, az azt jelenti, halálra rémültek.
Ha felborzolja a farkán a szőrt, akkor fél csak igazán!
Aki megfejti ezeket a kódolt üzeneteket, könnyen megértheti a macskáját.
Néha az is elég, ha csak hallgatjuk őket.
A macskák 20 különböző hanggal fejezik ki az érzelmeiket.
Vannak hangjaik arra, ha szeretnének valamit…
vagy amikor boldogok.
Ezek figyelmeztető hangok. „Ne gyere túl közel!”
Ez pedig a támadás hangja.
A macskák sokkal többet beszélnek az emberekhez, mint a többi macskához.
Az emberek közelében élő macskák sokat nyávognak.
Amikor a macska hangosan nyávog egyet,
az gyakran azt jelenti, követel valamit.
„Éhes vagyok, és nincs étel a tálkámban.”
„Vizet kérek” vagy „Kérlek, nyisd ki az ajtót!”
A legtitokzatosabb üzenetek a dorombolásban vannak elrejtve.
Amikor a macska torokhangokat hallat, nagyon jól érzi magát,
el van bűvölve, szinte hipnotikus állapotban van.
Ilyen hangot ad ki.
Egy meglepő új tanulmány szerint
a macskák doromboláskor igyekeznek beférkőzni a tudatalattinkba.
Olyan frekvenciát képesek megszólaltatni,
ami egybeesik a csecsemő sírásának frekvenciájával.
Amikor egy csecsemő sír, a frekvencia, vagyis a hanghullámok hossza
400 és 600 hertz közé esik,
aminek az a célja, hogy felkeltse a figyelmünket.
A macskák kifejlesztettek egy speciális magas nyávogást
a dorombolásukba ágyazva, ami ezt a frekvenciát utánozza.
A macskák megtalálták a módját,
hogy olyan hangot adjanak ki, amit nehezen tudunk ignorálni.
Úgy tűnik, ilyenkor tényleg a gazdájuk
apai vagy anyai ösztöneire apellálnak, hogy foglalkozzanak velük.
Képessé váltak rávenni minket, hogy törődjünk velük.
De mi is képesek lehetünk elérni, hogy ők hallgassanak ránk.
Az első és legalapvetőbb dolog, amit megtanítunk nekik,
hogy kövessenek minket.
Szóval ha elszaladunk előlük, és hívjuk őket, jönni fognak.
Az egyszerű utasítások ismétléssel való tanítását
klasszikus kondicionálásnak hívjuk.
A klasszikus kondicionálás Pavlov nevéhez fűződik.
Dr. Ivan Pavlov felfedezéséért 1904-ben megkapta az orvosi Nobel-díjat.
Rájött arra,
hogyha csenget, amikor enni ad a kutyáknak,
és ezt többször megismétli,
már a csengő hangjától is megindul a kutyák nyálelválasztása.
Így a kutyák megtanulták,
ha megszólal a csengő, jön az étel.
Ez a klasszikus kondicionálás.
A mácskák esetében érdemes lehet klikker-tréninggel kezdeni.
Adunk egy ilyen csattanó hangot,
és pár másodpercre rá jutit adunk a macskának,
ő pedig azt gondolja: „Nahát!
Valahányszor hallom a hangot, kapok a kedvenc nasimból.”
Így jelentéssel ruházzuk fel a hangot.
A cicák hamar elunják magukat, úgyhogy ne nyúzzuk őket túl sokáig!
Egy és öt perc közötti időt szoktam betervezni.
Ha esetleg, ne adj isten…
összejön öt perc, az egészen fantasztikus.
Őszintén, a gazdiknak azt mondom: „Fél-egy perc? Halleluja! Csodálatos!”
Ha a cica ennél is többet bír, az szuper.
Fontos, hogy türelmesek legyünk.
Nem minden macska ugyanúgy reagál.
Mivel minden macska más és más.
Kutatásunk során azt láttuk a macskák viselkedésénél,
hogy jelentősek az egyéni eltérések.
Különböznek az adott reakcióik terén, hogy mennyire szociábilisak.
Nem lesz minden macskából szupersztár.
Dasha hosszú évek munkájával jutott el erre a szintre.
A produkció többi macskája még az út közepén jár.
Nem minden macska képes ilyen különleges trükkökre.
Meg kell ismernünk a macskánkat, hogy felmérjük, mire képesek,
és a képességeiket figyelembe véve tanítsuk őket.
A macskák egyedi temperamentummal születnek.
A temperamentumuk az alapkövei annak,
amelyre életük során a személyiségük felépül.
Minden macskánknak más a személyisége,
és nekünk kell hozzájuk alkalmazkodni,
mert ők nem képesek erre.
Ez nem az ő feladatuk, hanem a miénk.
Ki kell választanunk,
mi illik hozzájuk.
Azt látjuk, hogy a kiscicák már
három hónapos korukra
elütnek egymástól egy almon belül.
Olyan ez, mint az embereknél.
Valaki fantasztikusan ért a számítógépekhez,
valakiből kiváló balerina lesz.
Egy balerinából nem lehet számítógépes szakembert faragni.
Eddy, gyere ide!
Savitskyék nem kényszerítik művészeiket ezekre az elképesztő trükkökre.
Mint amikor egy szobrász meglátja a szobrot a kőben,
ők is hagyják, hogy magától megmutatkozzon a cicák tehetsége.
Ő Asia. Igazi díva.
Sosem tudjuk, hajlandó lesz-e szerepelni.
De tényleg soha.
Meglehetősen nehéz eset.
Ettől függetlenül szenzációs trükkökre képes.
Szóval megéri vállalni a kockázatot.
A csapat 13 éves rangidőse a közönségkedvenc a csapatban.
Ő Chupa.
Kezdetben kínkeservesen lehetett tanítani, óriási kihívás volt.
Semmit nem értett az egészből.
De néhány hónap elteltével hirtelen leesett neki a tantusz.
Mostanra pedig igazi eminens tanuló lett.
Az idős macskákat is meg lehet tanítani trükkökre.
Legújabb tagjuk, Eddy, egy kicsit más neveltetésben részesült.
Az Eddy lánynév.
Kutyák között töltötte élete nagy részét,
így eltanulta a szokásaikat és a viselkedésüket.
Pontosan tudjuk, hogy az átélt élmények
hatással vannak a macskák viselkedésére.
Ahogy arra is, mennyire szociábilisak.
Kutyás előélete miatt
Savitskyék egy kicsit másképp tanítják Eddyt.
Mindent visszafelé csinál.
Egy csomó őrültségre képes,
amire a többi macska nem, mert másképp van huzalozva az agyuk.
Eddy imád ugrani is.
Ezért neki tanítják meg az egyik legnehezebb trükköt.
Jelenleg azon dolgozunk, hogy átugorjon egy papírkarikán.
Azt mondanám, a szocializáció után
ezt a trükköt a legnehezebb megtanítani,
mert gyakorlatilag azt kérjük a macskától, hogy ugorjon neki a falnak.
Sok időbe és gyakorlásba telik, miközben rengeteg papír fogy.
Ezen még mindig dolgozunk.
Eddy, ugorj!
Ezt még gyakorolni kell.
De Savitskyék sokat tanulnak arról, hogyan motiválják Eddyt.
Minden macskát másfajta jutalommal lehet motiválni.
Ez első hallásra világosnak tűnhet, de sok új gazdi kudarcot vall.
Részben az a probléma,
hogy nem jó eszközökkel motiválják a macskájukat.
A macskák sokkal válogatósabbak a többi házi kedvencnél.
Nem mindig az étel a legjobb motivációs eszköz.
Arra jutottunk, hogy a legtöbb macska a szociális jutalmazást preferálja.
Kristyn széleskörű kutatást végzett a macskák preferenciáival kapcsolatban.
A macskák választhatnak
a kedvenc játékuk,
a kedvenc illatuk,
a kedvenc ételük,
és a gazdijuk között.
Az esetek több mint felében a gazdijukat választják.
Szerintem szeret téged.
A szív győzedelmeskedett a gyomor felett.
Ez vajon azt bizonyítja, hogy a macskák szeretnek minket?
Sokszor kérdezik, a macskák szeretnek-e minket.
A szeretet még az emberek esetében is igen bonyolult érzelem.
Mondhatja valaki, hogy szeret, miközben másképp viselkedik.
A kérdés megválaszolásához
és a macska-ember kapcsolat valódi természetének megértéséhez
vissza kell mennünk a kezdetekhez.
A történészek sokáig úgy vélték, a barátság Egyiptomban kezdődött
nagyjából 4000 évvel ezelőtt.
De egy friss felfedezés mindent más megvilágításba helyezett.
PALEOGENETIKUS
Tízezer évvel ezelőtt
tehát a neolitikum előtt, még nem voltak macskák Cipruson.
CIPRUS
Ciprus egy apró sziget a Földközi-tengerben,
közel a civilizáció bölcsőjéhez,
ahol nem is olyan rég régészek fantasztikus leletre bukkantak.
Egy gyermek neolitikus sírját találták meg.
És a sírban ott volt egy macska csontváza is.
Dr. Eva Maria DNS-vizsgálatnak vetette alá a leletet,
és ez lett a legkorábbi bizonyítéka
a macska-ember kapcsolatnak…
KR. U. 2022
KR. U. 1000
…bebizonyítva…
I. E. 4000
…hogy legalább 10 000 éve együtt élünk.
I. E. 8000
Ez a macska nem a tengert átúszva érkezett.
Ami azt jelenti, hogy az emberek hajóval hozták magukkal Ciprusra.
Úgyhogy valami történt ekkoriban ebben a régióban.
Ez pedig a földművelés.
Az emberek növényt termesztettek, eltárolták a gabonát,
a vadmacskák számára pedig adódott egy kiváló lehetőség.
A gabonatárolók odavonzhatták a rágcsálókat,
ami igazi átok volt a korai földművesek számára.
A macskáknak viszont
kiváló táplálékforrást biztosítottak.
Feltehetőleg ez lehetett a kezdete
az emberek és vadmacskák közötti kapcsolatnak.
Innentől szép lassan szárba szökkent ez a kapcsolat.
Egyiptomban istenként tisztelték őket.
Több millió macskát mumifikáltak,
és az egyiptomi ikonográfiában is megannyi ábrázolásukkal találkozhatunk.
Képeken egyiptomi előkelők, gyakran nők közelében is
láthatunk macskákat a szék alatt.
Ez azt mutatja számunkra, hogy a macskáknak bejárása volt a házba.
Nem kellett sok, hogy házi macskává váljanak.
Bárhová mentünk, a macskák követtek minket…
gyakran hajóval.
A macskák elterjedésében a hajók játszhatták a legnagyobb szerepet.
A rágcsálók felmentek a hajóra, a macskák meg utánuk.
Így feltehetően nem akadt olyan hajó, melynek ne lett volna macska a fedélzetén.
Így jutott hát el a Felis catus a Föld összes földrészére.
Ezt olyan fontosnak tartották, hogy a brit flottánál egészen 1975-ig
kötelező volt macskát tartani a hajók fedélzetén.
És nem csak a briteknél.
MACSKAHÍREK HERMAN BEVONUL
Figyelem, parti őrség! Herman, a macska portyázni indul.
Baltimore-ban felvették Herman ujj… pontosabban mancslenyomatát,
így hivatalosan is a parti őrség tagja.
Ez nem vicc.
Herman, a macska valóban az amerikai parti őrségben szolgált.
De a történelem nem volt mindig ilyen kegyes a macskákhoz.
A történetek a fekete macskákról és fekete mágiáról,
boszorkányokról és üstökről nem Salemben kezdődtek,
vagy akár Erdélyben,
hanem egy IX. Gergely nevű gonosz pápával.
IX. GERGELY
A macskákat a középkorban
a boszorkányokkal kapcsolták össze.
A boszorkányok valójában
intelligens nők voltak, akik rengeteget tudtak a természetről.
Ezek a bölcs asszonyok tudták, hogy házuk tisztán tartásával
megóvhatják az egészségüket.
Seprűvel takarították a házukat,
és macskájuk is volt, hogy távol tartsák a rágcsálókat.
Aztán eljött az idő, amikor a férfiak által irányított egyház
veszélyt látott bennük.
Így hát az egyház igyekezett tőlük megszabadulni.
A pápai inkvizíció időszaka alatt
megtizedelődött az európai macskapopuláció,
ami sokak szerint a nagy pestisjárványhoz is hozzájárult.
A „fekete halált”, vagyis a pestist
a rágcsálók terjesztették, illetve a bolhák.
A rágcsálók szőrén megtelepedő bolhák.
A kevesebb macska miatt elszabadult a járvány.
Szerencsére ezekben a sötét időkben is voltak olyanok,
akik továbbra is ápolták a kapcsolatot a macskákkal…
SKÓCIA
…és ez a kötelék a mai napig erősödik.
A whiskyfőzdékben élő macskáknak történelme van.
Ez afféle hagyomány Skóciában.
Volt egy híres macska a pershire-i főzdében,
Towsernek hívták, és valószínűleg ő a leghíresebb főzdei macska.
- Egy igazi legenda. - Igen.
Ő a leghíresebb főzdei macska.
TULAJDONOS LINDORES ABBEY WHISKYFŐZDE
Öt évvel ezelőtt Helen és Drew McKenzie örökbe fogadott két egerész macskát,
hogy továbbvigye az ősi tradíciót.
Az apátságot 1191-ben alapították.
William Wallace is ellátogatott ide, miután legyőzte az angolokat
a Black Earnside-i csatában.
Igen gazdag történelme van.
Szóval folytatjuk a hagyományt.
Azután, hogy ennyi macska megfordult itt az évek alatt.
A fekete kandúrt John Claw barátnak nevezték el.
JOHN CLAW BARÁT
A kalikó nőstényt pedig Vesperásnak.
VESPERÁS
Főhajtásul a középkorban itt élő szerzetesek előtt.
És ahogy a szerzetesek, a macskák is éjszaka látnak hozzá a szolgálathoz.
A macskák szeme igen nagy a koponyájuk méretéhez képest.
Rendelkeznek egy bizonyos tapetum lucidummal.
Ez egy sejtréteg a szem hátuljában,
ami visszaveri a fényt a retinába,
így kiválóan látnak rossz fényviszonyok mellett is.
Olyasmi után kutatnak, ami igazi veszélyt jelent
a whiskyfőzde számára.
Az egerek gyakori vendégei a főzdének a nagy mennyiségű árpa miatt,
A magok is nyilván vonzzák az egereket.
Sajnos nem ugrik be tudományos kifejezés,
az egerek folyton odapisilnek,
ami, nem találtam rá jobb kifejezést, nem valami jó dolog.
A kártevők becserkészéséhez szükség lesz az ultrahanghallásukra is.
A macskák 180 fokos szögben tudják mozgatni a fülüket.
A magas frekvenciájú hangokat is érzékelik.
A zsákmány, amire vadásznak ebben a tartományban ad ki hangot.
Ennek segítségével tudják bemérni a zsákmányuk pontos helyét.
A macskák jól végzik a munkájukat.
De Helen és Drew kíváncsiak voltak, pontosan miben mesterkednek.
Így Helen nyomkövető segítségével próbált meg utánajárni.
LINDORES ABBEY WHISKYFŐZDE
A nyomkövetők megmutatták,
hogy Vesperás esténként több mint másfél kilométert tesz meg,
de sosem kóborol el túl messzire.
Vesperás, aki a hivatalos főegerész,
szorgosan dolgozik éjjel-nappal.
És közvetlenül pirkadat előtt a legaktívabb.
Főműsoridő.
A macskák krepuszkuláris állatok.
Krepuszkuláris, vagyis szürkületi állatok,
ami azt jelenti, hogy kora hajnalban és alkonyatkor a legaktívabbak.
Ami megmagyarázza, a cicák miért őrülnek meg kora hajnalban.
A macskáim rendszerint azután nyargalásznak, amikor lefeküdtünk.
Ilyenkor a macskák hirtelen felrobbannak az energiától.
Ezt úgy hívjuk, „frap”,
ami a frenetikus véletlenszerű aktivitási periódus angol rövidítése.
Ilyenkor kurrogó hangot hallatnak,
a földhöz lapulnak, majd magasra felugrálnak.
Kergetik egymást és hangokat hallatnak,
pokoli jól érzik magukat, amíg mi alszunk.
Ez ösztönös viselkedés.
Ez a cirkadián ritmusukra vezethető vissza.
Ez a testünk belső órája, amit őseinktől örököltünk.
Néhány macskának van másik különös éjszakai rituáléja is.
Különösen Vesperás lelkes ajándékozó.
Általában négy-öt dolgot ejt el naponta.
De miért visznek a macskák ajándékot a gazdájuknak?
Tudjuk, hogy amikor egy macskának kicsinyei születnek,
szokása elvinni a zsákmányt a kiscicáknak,
hogy megtanulják, melyek a megfelelő zsákmányok.
Engedi, hadd játsszanak vele,
ami egyfajta morbid módja a zsákmányejtés gyakorlásának.
Akármi is az oka, kedveskedésből teszik.
A családtagjuknak tekintenek.
Kevés kellemetlenebb dolog van,
mikor reggel papucs nélkül elindulunk a házban.
Amíg Vesperás a tradíciók által kijelölt feladatát látja el,
John Claw barátot modernebb környezetben találjuk.
Rendkívül laza teremtés,
imádja a nyüzsgést,
rengeteg időt tölt a látogatói centrumban, élvezve a simogatást.
Fekete barátunk rájött, hogy nővére jól elvan az egerekkel.
Tehetségét inkább máshol kamatoztatja.
FJC inkább egyfajta nagyköveti szerepet tölt be.
Ő az elöljáró.
- Vesperás pedig hátul jár. - Ő végzi a piszkos munkát.
Vesperás az ösztöneit használja.
John Claw barát pedig az Instagramot.
Ami 10 000 éve egyszerű munkakapcsolatnak indult,
mára világméretű rajongássá változott.
A macskák online népszerűsége
olyan mértékű, amire azt hiszem, senki sem számított.
A második leggyakoribb ok, amiért az emberek neteznek,
hogy macskás videókat nézzenek.
A macska az első számú családbarát tartalom az interneten…
több mint 25 milliárd megtekintéssel.
Egy új tanulmány szerint a macskás videók pozitív érzelmeket váltanak ki,
még csökkentik a negatív érzelmeket.
Más szóval biztosítják a a jó öreg dopaminlöketet.
Úgy vélem, az internet egy olyan médiummá vált,
ahol a macskarajongók összejöhetnek,
hódolhatnak a macskák iránti szenvedélyüknek,
és barátkozhatnak, miközben a macskáik csacsiságain nevetnek.
Egyfajta teret biztosít erre.
A rosszcsontkodásból remek vicces videók születnek.
De ha az otthonunkban esnek meg, már nem feltétlenül viccesek.
Ha nemkívánatos szokásokkal szembesülünk,
jusson eszünkbe, hogy a macskák mégiscsak macskák.
Ők nem tudják, hogy nem mászhatnak a konyhapultra.
Egyes számú szabály: Sose büntess meg egy macskát!
Ha olyasmit művelnek, aminek nem örülünk,
és megbüntetjük őket,
sokszor nem fogják érteni, mi a problémánk.
Ráadásul kiszámíthatatlannak fognak tartani.
„Hirtelen elkezdett sikítozni. Gőzöm sincs, mi történhetett.”
A kulcs a pozitív szemlélet.
Olyasmit művelt, aminek nem örülünk?
El kell vonnunk a figyelmét, és megértetni vele, mit szeretnénk.
„Csináljuk ezt! Gyere, érintsd meg a kezem!
Menj szépen az ágyikódba! Milyen okos cica vagy!”
Erre a macska: „Igen! Én vagyok a legjobb!”
Az igazán rossz szokások esetében nem elég a klasszikus kondicionálás.
Az ellenkondicionálás olyan procedúra,
amikor egy érzelmi reakciót megváltoztatunk.
Ilyenkor kerülnek elő a finomságok,
a cicák kedvenc, ellenállhatatlan nasija.
Olyan értékes vagy vonzó dolgot kínáljunk fel neki,
hogy a cica azt gondolja: „Ez nem is rossz. Ez tetszik.”
A következő példával szoktam szemléltetni:
mi lenne, ha valahányszor kilépünk a házból,
egy zsémbes szomszéd mindig csúnyán beszélne velünk?
Sosem akkor mennénk ki, amikor odakint van.
És ha minden alkalommal kapnánk 1000 dollárt?
Arra gondolnánk: „Ez nem is rossz. Elviselhető a fickó.”
És ha napi négyszer látnánk, és kapnánk 4000 dollárt?
Azt mondanánk: „Ez az! Nyomás kifelé! Hol van már?”
Folyton látni akarnánk, nem igaz?
Szóval ez az ellenkondicionálás.
Képesek vagyunk a helyzetet
a negatívról semlegesre, majd pozitívra változtatni.
Mint minden kapcsolathoz, ehhez is kell türelem,
de megéri.
Néha azt érezzük, hogy nincs is szükségük ránk,
de ez még sincs így.
És ettől ilyen egyedi, misztikus, és mélyen gyökerező ez a kapcsolat.
A macskák valódi motivációját nem olyan egyszerű megfejteni,
mint más házi kedvencekét.
A kutyák istent látnak a gazdájukban.
De a macskák magukat látják istenként.
Nem tesznek olyasmit, amit nem szeretnek.
Alszanak, amikor aludni akarnak,
Esznek, ha enni akarnak, játszanak, ha játszani akarnak.
Ne keverjük össze a függetlenséget a flegmasággal!
Ha úgy véljük, hogy a macskák maguknak való jószágok,
nem akarnak barátkozni,
és ezért nem akarunk velük foglalkozni,
akkor gyakorlatilag azzal tesszük őket ilyenné,
hogy ez az elvárásunk feléjük.
A munkánk során úgy láttuk,
hogy az ember viselkedése befolyásolja a macska viselkedését.
Kristyn kutatása bizonyítja: Az, hogy egy macska hogy bánik velünk,
közvetlenül azt tükrözi, mi hogyan bánunk velük.
Sőt mi több, azt is megmutatja, hogy talán az érzelmeinket is érzékelik.
Ezt úgy hívjuk, hogy szociális referencia teszt.
Az a lényeg, hogy ez a szalagokkal tűzdelt ventilátor
teljesen új a macska számára.
Nem fogja tudni, hogy ijesztőnek, vagy viccesnek találja majd.
A lényeg az, hogy a résztvevő személy érzelmi jeleket küld,
és kiderül, hogy reagál a macska.
Carl, ez ijesztő!
Carl, milyen félelmetes, ugye?
Jaj, ne!
Jaj, ne! Jézusom!
Ezt nézd!
Mikor Kristyn úgy tesz, mintha félne, Carl igyekszik elbújni.
Félsz a ventilátortól?
Vissza a startvonalra, egy gyors váltás, és mehet a második kör!
Ezúttal örülni fogok a ventilátornak,
és kiderül, a cica észleli-e az érzelmeimet.
Nézd, milyen szép ventilátor!
De szuper ventilátor!
Mikor kedvesen beszél a ventilátorhoz, nem pedig ijedten,
Carl magabiztosabbnak tűnik.
Nézd ezeket a szalagokat!
Nézd!
A ventilátor nem fenyegető többé.
Most már nem félünk!
Nem csak Carl reagál így.
A macskák 79 százaléka vár érzelmi útmutatást a gazdájától.
A tudósok számára ez újabb áttörést jelent.
Úgy tűnik, a macskák tökéletesen átérzik az érzéseinket…
a jót és a rosszat is.
Ha rosszkedvűen megyünk gyakorolni a macskákkal,
inkább hagyjuk!
Felejtsük el!
Mindent megéreznek, és még tetézik is a bajt.
Asia, gyere ide!
A macskák igazi empatává váltak az alkalmazkodás és a túlélés érdekében.
Evolúciós haszna van annak,
ha képesek vagyunk információt gyűjteni a közelünkben élő társas partnerünktől.
Ha nem tudjuk értelmezni mások reakcióit,
akkor elvágjuk magunkat azoktól az információktól, amelyek megmutatják,
hogyan reagáljunk potenciális veszély esetén.
A felfedezés, hogy a macskák észlelik az érzéseinket,
nagyobb hullámokat vetett, mint bárki számított rá.
Vissza Japánba, ahol dr. Saho Takaginak feltűnt valami.
Rájöttem, hogy különbség figyelhető meg
az Amerikában, illetve a Japánban élő macskák között.
Japánban a macskák megilletődnek a számukra ismeretlen helyeken.
Miközben az amerikai macskák…
számukra ismeretlen helyen is teljesen normálisan viselkednek.
Szóval az amerikai és a japán macskáknak különbözhet a személyiségük.
Krystin és Saho úgy döntöttek,
hogy Amerikában és Japánban is elvégzik ugyanazt a kísérletet
És arra jutottak, hogy a macskák különböznek.
Szociális eltéréseket látunk a macskák között Japánban és Amerikában.
Azt láttam, hogy a kulturális különbségek a macskákra is hatással vannak.
Az emberi kultúra megváltoztatja a macskák kultúráját?
Japán szigetország.
A legtöbb macskatulajdonos kizárólag bent tartja a macskáját.
Az japán emberek ritkán buliznak otthon.
Ennél fogva a japán macskák ritkábban találkoznak idegennel,
mint Amerikában élő társaik.
Talán ezek a tényezők járulnak hozzá az Amerikában,
illetve a Japánban élő macskák közötti különbségekhez.
Kutatásuk azt valószínűsíti, hogy e kulturális különbségek
generációról generációra öröklődhetnek.
És egy bizonyos kultúrában ez még közelebb hozza
a macskákat az emberekhez.
ISZTAMBUL
Isztambul már a bizánci idők előtt is
a macskák városa volt.
Az utcák több mint 100 000, lakók által etetett macskának ad otthont,
akik kiválóan alkalmazkodtak a városi élethez.
Manapság is, ha Isztambulban járunk, mindenfelé macskákkal találkozunk.
Ők a környékhez tartoznak.
Nincs külön gazdájuk.
Az emberek biztosítják számukra a feltételeket az életben maradáshoz,
de nem tartoznak konkrétan senkihez.
Isztambul 2021-ben új törvényt hozott ezeknek a macskáknak a védelmében,
ami a világon az egyik legprogresszívebb jogszabály.
A macskákkal való egyenlő bánásmód, az ő nézőpontjuk figyelembevétele
a legjobb módja, hogy szorosabbra fűzzük velük a kapcsolatunkat.
Szia!
A szakterületem is azért létezhet,
mert az emberek elismerik ennek a szeretetteljes,
szoros köteléknek a létezését.
A állatok iránti szeretetből tesszük.
Mert elismerjük ezt a köteléket ember és állat között.
Nem is értem, miért sírok. Szóljanak rám!
Igen, ezért tesszük. Az állatok iránti szeretetből.
Világos. Szeretjük a macskákat.
Amivel el is érkeztünk legnagyobb kérdésünkhöz.
Szerintem szeretnek-e minket a macskák?
Igazán nehéz mérlegre tenni az érzéseiket,
de érzem, hogy a viselkedésük, a velünk való kapcsolatuk alapján
a macskák mélyen kötődhetnek másokhoz, ami hasonlítható a szeretethez.
A macskák nagyon szeretik a gazdájukat.
Őszintén hiszem, hogy a macskáim szeretnek engem.
Egyértelmű, hogy a macskák képesek biztosítani
érzelmi támogatást, a jóllét érzését, boldogságot.
Ez a képzet, hogy hazatérve feltétlen szeretetet kaphatunk a macskánktól,
felbecsülhetetlen fontosságú.
Családja odaadásának hála Eddy számára elérkezett a pillanat,
hogy belőle is szupersztár váljon.
Nem kell mást tennie, mint átugrania a papírkarikán.
Még csak most kezdjük felfedezni a macskákban rejlő lehetőségeket.
Annyi mindent nem tudunk még a macskákról.
A jövőben szép lassan jönnek majd az új felfedezések.
Minél többet tudunk, annál jobban érezzük, milyen mély is közöttünk ez a kapcsolat.
Érzik a belőlünk áradó szeretetet.
És tulajdonképpen ebből táplálkoznak.
A szeretet mindkét irányban működik.
Ha megtanuljuk, hogyan hozzuk ki macskáinkból a legjobbat,
ők is a legjobbat hozzák ki belőlünk.
Nem tudom elképzelni az életem macskák nélkül.
Ők az én kis állataim. Együtt lélegzem velük.
És remélem, ők is annyira szeretnek, mint amennyire én őket.
Ha minden a helyére kerül, igazi varázslat lehet az eredménye.
A feliratot fordította: Tóth Márton